Lännik

Lännik (põhjaeesti murretes: pütt; Saaremaal: pang; rannikumurdes pütik) on rahvapärane laudnõu, mis on ümara põhjaga ülalt laienev, väikeste kõrvade, kaane ja kandesangaga kaane küljes. Selle maht on kuni 10 toopi (u 12 liitrit). Lännikut kasutati näiteks hapu- ja kohupiima, või, silkude, liha jt toiduainete kaasavõtmiseks ja hoidmiseks. Lännikuid kasutati veel 20. sajandi algupoolel.

Turul müüdi varem võid väikese, kuid hästi töödeldud  lännikuga, mida Põhja-Eestis nimetati vitsikMurdekaart, võivitsik,  lõunaeesti murretes vakkeneMurdekaart, vakkene, mujal nappMurdekaart, napp. Vitsikud olid tihedate vitstega ning sageli kaunistatud põletuskirjadega, nende mahtuvus oli 1–5 naela ehk kuni 2 kg.

Lõuna-Eestis kasutati piima, supi jm toidu põllule või metsa viimiseks väikest lännikut (2–4 toopi ehk u 2,5–5 liitrit), mida nimetati nurmikMurdekaart, nurmik. 

Vaata ka
Lass
Toober

 Viited 

 Kirjandus 
 Eesti rahvapärane puutööndus, Ants Viires. Tallinn, Eesti Riiklik Kirjastus, 1960.

 Välislingid 
 Lännik. Eesti Rahva Muuseum.
 Vitsik. Eesti Rahva Muuseum.
 Napp Eesti Rahva Muuseum.

Kategooria:Etnograafia
Kategooria:Eesti etnograafia
Kategooria:Eesti rahvakultuur
Kategooria:Anumad